**Тошкент тиббиёт академияси талабаларининг 2018-2019 ўқув йили кузги семестр натижалари таҳлили**

ТТА ўқув ишлари бўйича проректори Ш.А.Боймурадов

Сўнгги йилларда мамлакатимизда барча соҳалар каби олий тиббий таълим соҳасида амалга оширилаётган ислоҳатларда олий таълим муассасалари (ОТМ) олдига бир қанча вазифаларни қўйяди, яъни ёшларни олий таълимга жалб этиш, ўқитиш сифатини ошириш, инновацион педагогик технологияларни жорий этиб бориш, халқаро ҳамкорлик доирасидаги ишлар салмоғини кучайтириш, таълим жараёнига хорижий мутахассисларни кенг жалб қилиш каби вазифалардир. 2018-2019 ўқув йилида Тошкент тиббиёт академияси (ТТА) га қабул квотаси 540 ўрнига 878 қабул қилинган, яъни 47% кўп талабалар қабул қилинди, ундан ташқари хорижий ОТМлардан ўтган талабалрни сони ўтган йилларга нисбатан кескин ошди, бу кўрсатгичлардан кўриниб турибдики, жамоамиз олдида катта масъулиятли вазифаларни амага ошириш кўзда тутилган. 2018-2019 ўқув йили кузги семестрида талабаларни ўзлаштиришини таҳлили қуйидагича:

Д**аволаш факультетида** жами талабалар сони 2261 нафар, шундан 1056 грант аосида, 2213таси тўлов контракти асосида таълим олмоқда (1 жадвалда кўрсатгичлар таҳлили).

1 курсда 482 нафар талаба тахсил олган, уларни ўзлаштириш кўрсаткичи 61,6 % (2017-2018 ўқув йилида 63,3%),сифат кўрсаткичи эса 40,7 %(2017-2018 ўқув йилида 6,7%) ни ташкил қилди. Семестр якуни бўйича **185(38,4%)** талабалари қарздорлик билан тугатган, шундан 76 нафар талаба ЯНга қўйилмаган, 109 нафар талаба эса ЯН биринчи киришдан қониқарсиз бахо олган. Биринчи курс талабаларини ўзлаштириши ўтган йилга нисбатан бир оз тушган бўлса, сифат кўрсаткичи кескин кўтарилгани кузатилмоқда, буни сабаби қуйидагича: 2017-2018 ўқув йилида семестр якуни семестрдаги ўтилган барча фанларни баҳлари инобатга олинган, бу ўқув йилидан бошлаб Олий ва ўрта махсус таълим вазирлигининг 2018 йил 29 сентябрдаги 820-сонли буйруғи“Олий таълим муассасаларида талабалар билимини назорат қилиш ва баҳолаш тизими тўғрисида”ги низом асосида фақатгина якунланган 2 (Ўзбекистон тарихи ва биофизика) фанни натижалари олинган, қолган фанлар семестр якуни бўйича ўзлаштириши қайд қилинган. Ушбу фанлардан 118, 119, 120-гурухларнинг ўзлаштириш (19-35%) ва сифат (0-25%) кўрсаткичлари жуда пастлиги яққол кўзга ташланган бўлса, улар фанларни иккинчи киришда ўзлаштирди Семестр якуни бўйича қарздор талабалрни ўзлаштириши таҳлил қилинганда қарздорларни 25% ўқишга кеч қабул қилинган талабалар, 75% эса сентябрь ойидан ўқишга тушган талабалар ташкил қилган. Семестр 4 февралда якунланди, талабалрга 1 ой давомида академик қарздорликни бартараф этиш учун имконият берилди, шу давр мабойнида улар академик қарздорликни бартараф этишди.

2 курсда 487 нафар талаба тахсил олган, талабаларнинг ўзлаштириш кўрсаткичи 26,1%,ўтган ўқув йилида ушбу кўрсаткич 58,6% бўлган.Сифат кўрсаткичи эса 6,0% ни ташкил қилди, ўтган ўқув йилида эса 22,5% ни ташкил қилган. Семестр якуни бўйича **345 (70,7%)** нафар талаба академик қарздор бўлди, шулардан 273 нафар талаба ЯН га қўйилмаган, 72 нафар талаба ЯНни биринчи киришдан қониқарсиз бахо олган. 2-курсда гистология, анатомия ва нормал физиология фанлари бўйича якуний назорат ўтказилган ва 219, 220 ва 221-гурухлардаги ўзлаштириш (7-45%) ва сифат (0-10%) кескин пастлигини, шу гурух талабалари ўқиши бошқа ОТМларидан кўчирилган талабалар контингенти эканлигини инобатга олиш лозим. Академик қарздор талабаларнинг аксарияти бу курсда анатомия (138 нафар) ва гистология (203 нафар) фанларидан ташкил қилди, яъни умумий 341 нафар талаба. Ўтган йилдаги кўрсаткичларга нисбатан ушбу ўқув йилида талабаларни ўзлаштириш ва сифат кўрсаткичлари кескин пасайганлиги кузатилади. Кўрсатгичларни тахлил қиладиган бўлсак, ушбу талабалар ўтган ўқув йилидаги 1 курс талабалари бўлиб, уларни ўзлаштириш ва сифат кўрсатгичлари ўтган ўқув йилида ҳам паст бўлган. Семестр тугагандан сўнг 1 ойлик муддатда академик қарздорликни бартараф этаолмаган 14 нафар талабалар курсда қолдирилди.

3 курсда жами 423 нафар талаба бор, талабалрни ўзлаштириш кўрсаткичи 21,5% (2017-2018 ўқув йилида 69,2% бўлган) сифат кўрсаткичи эса 7,1 (2017-2018 ўқув йилида 20,1%) ни ташкил қилди. Семестр якуни бўйича **322 (75,9%)** нафар, талаба академик қарздор бўлган, шундан 281 нафар талаба ЯНга қўйилмаган, 41 нафар талаба ЯНни биринчи киришдан қониқарсиз бахо олган. Ўтган йилдаги кўрсаткичларга нисбатан ушбу ўқув йилида талабаларни ўзлаштириш ва сифат кўрсаткичлари кескин пасайганлиги кузатилади. 3 курсда 10 нафар талаба ўз вақтида фанларни ўзлаштира олмаганлиги туфайли курсда қолдирилди.

4 ва 5 курсларда хам ўзлаштириш ва сифат кўрсаткичлари ўтган ўқув йилига нисбатан пасайганини, 6 курсда эса ўзгаришсиз қолганлигини 1-жадвалда кўришимиз мумкин.

Юқори курсларда ўзлаштириш ва сифат кўрсаткичлари пастки курсларга нисбатан юқори эканлиги аниқланди. 4-курсда 405 ва 406-гурухларда сифат кўрсаткич баъзи фанларда (педиатрия 20,8% ва 36,0%) нисбатан паст лиги аниқланган бўлса, 414-гурухда эса аксарият фанлар бўйича 14-25% ни ташкил этди, бу гурух талабалари ўқиши бошқа ОТМларда кўчирилганлиги, ўқишни кеч бошлаганлиги билан изохлаш мумкин.

5-курсда ўртача ўзлаштириш кўрсаткичи 76,7% ва сифат кўрсаткич эса 65,4% бўлган бўлса, ўзлаштириши ва сифат кўрсаткичи паст бўлган ягона гурух 512-гурухдир (ўзлаштириш 70%, сифат 55%), сабаби бу гурух талабалри хам ўқиши бошқа ОТМлардан кўчирилган бўлиб, ўқишни кеч бошлаганликлари, билим даражаси пастлигидир.

6 курс талабаларини кўрсаткичлари ўтган ўқув йилига нисбатан деярли ўзгармаганлигини кўрсатди.

**Тиббий педагогика факультети 1 курсида** ушбу ўқув йилида таълим олган талабалар сони ўтган ўқув йилига нисбатан кескин фарқ қилди, яъни 2017-2018 ўқув йилида талабалар сони 73 нафар бўлган бўлса, бу йилда талабалар сони 150 нафарни ташкил этди. Уларни фанлар бўйича ўзлаштириш кўрсаткичи қуйидагича бўлди: 2017-2018 ўқув йилида 1 кириш бўйича ўзлаштириш 98, сифат кўрсаткичи эса 67,1% ташкил қилган бўлса, 2018-2019 ўқув йилида эса ўзлаштириш кўрсаткичи 61,3%, сифат кўрсаткичи 26,7% ташкил қилган. Сифат кўрсаткичи ўтган ўқув йилига нисбатан деярли 3 баробар камайганлиги кузатилади. Сифат кўрсатгичини пасайиб кетишини, қўшимча тўлов асосида қабул қилинган талабаларни ўзлаштириши паст эканлиги билан изоҳлаш мумкин.

2 курс талабаларини 1 кириши натижалари бўйича ўтган ўқув йилида ўзлаштириш кўрсаткичи 72,4% сифат кўрсаткичи эса 31,6% бўлган бўлса, ушбу ўқув йилида эса ўзлаштириш кўрсаткичи 32,6%, сифат кўрсаткичи эса 15,8%ни ташкил қилган, ўтган ўқув йилига нисбатан кўрсаткичлар 2 баробарга пасайганини кузатиш мумкин. Ушбу курсда биохимия (22,1%) ва гистология (31,7%) фанларидан сифат кўрсаткичлари кескин паст бўлган.

3 курс талабаларини натижалари таҳлили қуйидагича бўлган: ўтган ўқув йилида ўзлаштириш кўрсаткичи 81,5%, сифат кўрсаткичи 25,9%, жорий йилда эса ўзлаштириш кўрсаткичи 45,2%, сифат кўрсаткичи 15,1% бўлди. Ўзлаштриш ва сифат кўрсаткичлари ўтган ўқув йилига нисбатан бу курсда хам кескин пасайганлигини кузатиш мумкин. Аксарият талабаларнинг қарздорлиги микробиологгия, патологик анатомия ва паталогик физиология фанлари бўйича бўлиб, бу фанларнинг ўртача сифат кўрсаткичи 32,8% (±4%) ташкил этди.

4 курс натижаларида деярли катта фарқлар аниқланмади: ўтган ўқув йилида ўзлаштириш кўрсаткичи 72,9%, сифат кўрсаткичи 33,1% бўлган бўлса, жорий ўқув йилида ўзлаштириш кўрсаткичи 71,4%, сифат кўрсаткичи эса 42,9% бўлди, яъни ўзлаштириш кўрсаткичида катта фарқ йўқлиги, лекин сифат кўрсаткичи бир мунча кўтарилганлигини кўриш мумкин. 5-6 курс талабаларининг кўрсатгичлари ўтган ўқув йилига нисбатан деярли ўзгармаган, 5 курсда ўзлаштириш 100, сифат эса 75,2%ни 6 курсда эса ўзлаштириш 87, 5, сифат 42%ни ташкил қилган.

**Тиббий профилактика факультетида (жадвал 2)** 2017-2018 ўқув йилида 366 талаба таҳсил олган бўлса, 2018-2019 ўқув йилида 327талаба таҳсиил олгди, уларни ўзлаштириши қуйидагича бўлди; 2017-2018 ўқув йилида 1 кириш бўйича ўзлаштириш 48,9% сифат кўрсаткичи эса 18,4% ташкил қилган бўлса, 2018-2019 ўқув йилида эса ўзлаштириш 53,4 сифат 16**,4%** ташкил қилган.Ўтган ўқув йилига нисбатан ўзлаштириш ва сифат кўрсаткичлари нисбатан камайганлиги кузатилди.

Тиббий биология йўналишида эса кўрсаткичлар ўтган йилги кўрсаткичларга нисбатан кескин тушиб кетганлигини кузатиш мумкин. Биринчи кириш бўйича умумий кўрсаткичлар қуйидагича бўлди: ўзлаштириш 54,1% (86,9% ўтган ўқув йили), сифат 21,4% (30,3% ўтган ўқув йили).

Тиббий профилактика ва тиббий биология йўналишларини семестр натижалари таҳлили шуни кўрсатдики, барча кўрсаткичлар ўтган йилга нисбатан пасайиб кетган, айниқса 1-2 курслар кўрсаткичлари кескин пасайган, юқори курсларда эса кўрсаткичлар деярли ўзгармаганлиги аниқланди. Буларни сабаби биринчи курсларга қабул қилинаётган талабаларни билим даражаси пастлигидир.

**Олий маълумотли ҳамшира факультетида** ўтган ва ушбу ўқув йилида таълим олган талабалар сони катта фарқ қилмаган 2018-2019 ўқув йилида 300 нафар талаба таҳсил олган, уларни ўзлаштириши қуйидагича бўлди: 2018-2019 ўқув йилида 1 кириш бўйича ўзлаштириш 80% (84,5% 2017-2018), сифат кўрсаткичи эса 53,3% (49,3% 2017-2018) ташкил қилди. Ўтган ўқув йилига нисбатан ўзлаштириш кўрсаткичи бир оз пасайган бўлса, сифат кўрсаткич эса кўтарилганини кузатиш мумкин.

Хулоса қилиб айтадиган бўлсак, академия бўйича талабаларни ўзлаштириш ва сифат кўрсаткичлари йилдан - йилга пасайиб кетмоқда. Уларга сабаб бўладиган муаммолар ва уларни бартараф этиш учун таклифлар:

**МАММОЛАР:**

1. 1 курсга қабул қилинган талабалрни сони қарийиб 2 баробар ошганлиги;
2. 1 курсга қўшимча қабул қилинган талабаларни кеч октябрь; ноябрь, декабрь ойларида қабул қилинганлиги;
3. Талабаларни заминий билимларини пастлиги;
4. Талабалар билимини баҳолашга бир хил ёндошилмасилиги;
5. Талабалрда билимга бўлган иштиёқни пасайиб кетганлиги;
6. Хорижий ОТМлардан ўқишини кўчирилган талабаларни ўқишга ўз вақтида тушмаслиги;
7. Кафедралар томонидан талабаларни ўзлаштиришини семестр давомида мониторинги йўқлиги, талабаларни ўзлаштириши ҳар бир гуруҳ кесимида мухокама ва таҳлил қилинмаслиги;
8. Гурух кураторларини ўзлаштириши паст бўлган талабалар билан доимий ишламаслиги;
9. Қарздор талабалар ҳақидаги маълумотни деканатга ўз вақтида топширмаслиги, натижада семестр охирида академик қарздор талабаларни сонини кескин ошиб кетиши;
10. Жорий, Оралиқ ва Якуний назоратлардаги баҳоларни бир бирига номутаносиблиги;
11. ТТА барча кафедра педагогларини бахолаш мезонларига тулиқ риоя қилмаслиги.
12. Гурух журналларининг ўз вақтида ва тўғри юритилмаслиги.

**ТАКЛИФЛАР**

1. Қўшимча қабул қилинган ва бошқа ОТМдан ўтказилган талабаларни ўзлаштиришини кафедра, деканат ва гуруҳ мураббийлари билан ҳамкорликда ишлаш, натижаларини биргаликда мониторинг қилиб бориш;
2. Талабалар билимини баҳолаш низоми бўйича кафедрада семинар ўтказиш;
3. Талабалар ўзлаштириш мониторингини гурух кураторлари томонидан доимий назорат қилиш, деканат билан биргаликда ишлаш;
4. Ёш педагогларга тажрибали педагогларни бириктириш ва дарсларини назорат қилиш;
5. Кафедра мажлисларида гуруҳларнинг ўзлаштиришини мунтазам равишда мухокама қилиниши;
6. Қолдрилган дарсларни ёки қониқарсиз бахоларни қайта топширишни ўз вақтида талаб қилиш
7. Кафедрада жорий, оралиқ ва якуний назоратлардаги тафовутларни доимий муҳокама қилиш ва уларни бартараф этиш чораларини кўриш;
8. Оралиқни топшира олмаган талабаларга ЯН гача қайта топшириш имконини бериш;
9. Фанни ўзлаштира олмаган талабалар тўғрисида ўз вақтида деканатни хабардор қилиш ва уни ЯНгача талабалар сафидан четлаштириш;
10. Қолдрилган дарсларни қайта топширишни талаб даражасида ташкил этиш, 2-6 курсларда 0,8 коэф.га кўпайтириш, клиник кафедраларда тунги навбатчиликни йўлга қўйиш.
11. Дарс жараёнида янги педагогик технологиялардан кенг фойдаланиш
12. Талабаларнинг керакли маълумотларни Интернет тармоғи ва кутубхонадан олишлари учун ТМИ га бўлган талабни кучайтириш

Боймурадов Ш.А.

e-mail: shuh69@mail.ru

тел: +99890 374 1958